**Изх. № 14610/17.10.2019 г.**

**УТВЪРЖДАВАМ:**

**ИЗПЪЛНИТЕЛЕН ДИРЕКТОР НА**

**ИЗПЪЛНИТЕЛНА АГЕНЦИЯ**

**“ВОЕННИ КЛУБОВЕ И**

**ВОЕННО-ПОЧИВНО ДЕЛО”**

**/П/** **ВАЛЕРИ СТОЯНОВ**

**Д О К Л А Д**

от дейността на комисията, назначена със Заповед № 1195/25.09.2019 г., на изпълнителния директор на ИА “Военни клубове и военно-почивно дело” за разглеждане, оценка и класиране на офертите в процедура на договаряне без предварително обявление за възлагане на обществена поръчка с предмет **“Абонаментно обслужване на асансьорни уредби в обекти на ИА „Военни клубове и военно-почивно дело“, по обособени позиции”**, открита с Решение 12052/03.09.2019 г., на изпълнителния директор на ИА „Военни клубове и военно-почивно дело“.

**УВАЖАЕМИ ГОСПОДИН ИЗПЪЛНИТЕЛЕН ДИРЕКТОР,**

В изпълнение на Ваша Заповед № 1195/25.09.2019 г., назначената комисия в състав:

**Председател:** Диана Ташева – главен експерт в отдел „Обществени поръчки“, дирекция “Управление на собствеността и жилищен фонд”;

**Членове:** 1. Елица Борисова – главен експерт в отдел „Координация, контрол, маркетинг и реклама“ в Главна дирекция „Военно-почивно дело и военни клубове“;

2. Соня Савова – главен експерт в отдел „Счетоводство“, дирекция „Финанси“,

в съответствие с изискванията на възложителя, посочени в Решение № 12052/03.09.2019 г. и Покана с изх. № 12053/03.09.2019 г. се събра да разгледа и оцени постъпилите оферти.

За работата си комисията състави и подписа четири протокола, съответно Протокол № 1 с изх. № 13053/27.09.2019 г., Протокол № 2 с изх. № 13055/27.09.2019 г., Протокол № 3 с изх. № 14530/16.10.2019 г. и Протокол № 4 с изх. № 14605/17.10.2019 г.

Заседанието за отваряне на подадените оферти беше открито на 25.09.2019 г. в 14:00 ч.

В присъствието на всички членове, председателят на комисията откри заседанието.

На публичното отваряне на офертите не присъстваха представители на участниците, лица по чл. 54, ал. 2 от ППЗОП.

Съгласно поканата за обществената поръчка, крайният срок за получаване на оферти е 17:30 часа на 24.09.2019 година.

До крайния срок в деловодството на ИА „Военни клубове и военно-почивно дело“ е подадена 1 (един) брой оферта:

|  |  |  |  |
| --- | --- | --- | --- |
| **№** | **Вх. №/дата** | **Име на участника** | **Обособена позиция** |
| 1. | вх. № 10570/24.09.2019 г. 16,23 ч. | „БУЛ ЛИФТ“ ЕООД | I-ва и II-ра обособени позиции |

Офертата е представена в запечатана непрозрачна опаковка. Няма оферти, постъпили след крайния срок.

Комисията, пристъпи към своята работа:

**I.** На основание чл. 54, ал. 3 от ППЗОП, комисията отвори запечатаната оферта на **„БУЛ ЛИФТ” ЕООД** с вх. № 10570/24.09.2019 г.и констатира, че е подадена в запечатана непрозрачна опаковка с ненарушена цялост, в съответствие с изискванията на възложителя. Офертата е подадена за I-ва обособена позиция – хотел „Олимп“ и ПС „Боровец“ – к.к. Боровец и II-ра обособена позиция – хотел „Шипка“ – град София. Председателят и двамата членовете на комисията подписаха техническите предложения на участника и пликовете на ценовите предложения за двете обособени позиции.

След отваряне на подадената оферта на участника приключи публичната част от заседанието на комисията. В съответствие с чл. 51, ал. 4, т. 1 от ППЗОП, председателят свика следващото заседание на комисията на 26.09.2019 г.

**II.** На свое закрито заседание проведено на 26.09.2019 г. в 10:00 часа, определената със Заповед № 1195/25.09.2019 г. комисия продължи своята работа по разглеждане на представените оферти.

На основание чл. 54, ал. 7 от ППЗОП комисията пристъпи към разглеждане на документите, свързани с личното състояние и критериите за подбор на участника.

**По офертата на „БУЛ ЛИФТ” ЕООД с вх. № 10570/24.09.2019 г.**

**Офертата на участника “БУЛ ЛИФТ” ЕООД, съдържа следните документи:**

1. Списък на представените документи;

2. Техническо предложение за изпълнение на обществената поръчка по I-ва обособена позиция;

3. Техническо предложение за изпълнение на обществената поръчка по II-ра обособена позиция;

3. Декларация за съгласие за обработка на лични данни;

4. ЕЕДОП на електронен носител – CD за I-ва обособена позиция;

5. ЕЕДОП на електронен носител – CD за II-ра обособена позиция;

6. Запечатан плик с „Предлагани ценови параметри“ за I-ва обособена позиция;

7. Запечатан плик с „Предлагани ценови параметри“ за II-ра обособена позиция;

Комисията, разгледа представената оферта от дружеството и установи, че приложените документи за подбор отговарят на изискванията на възложителя, посочени в документацията на обществената поръчка.

Участникът е представил отделни технически носители CD, съдържащи ЕЕДОП за I-ва и II-ра обособени позиции, подписани с валиден електронен подпис от управителя на дружеството. Видно от информацията, съдържаща се в представените ЕЕДОП-и за I-ва и II-ра обособени позиции, дружеството отговаря на изискванията за лично състояние и критериите за подбор, поставени от възложителя.

Комисията не констатира несъответствие и липса на информация относно критериите за подбор на участника „БУЛ ЛИФТ“ ЕООД, декларирани в представените ЕЕДОП-и по отношение на изискванията на Възложителя, посочени в документацията за участие в обществената поръчка.

***С оглед на това, комисията единодушно реши, да допусне „БУЛ ЛИФТ” ЕООД до етап на разглеждане на техническите предложения за I-ва и II-ра обособени позиции.***

**III.** На 26.09.2019 г. в 15:00 ч., комисията, назначена със заповед № 1195/25.09.2019 г., на изпълнителния директор на ИА “Военни клубове и военно-почивно дело”, се събра на закрито заседание в сградата на Централния военен клуб, бул. „Цар Освободител” № 7, гр.София.

Председателят на комисията провери състава на присъстващите и след като установи, че присъстват всички членове на комисията откри заседанието.

Комисията пристъпи към разглеждане на техническите предложения за изпълнение на поръчката от офертата на участника „БУЛ ЛИФТ“ ЕООД за І-ва обособена позиция – хотел „Олимп“ и ПС „Боровец“ – к.к. Боровец.

Беше разгледано техническото предложение за изпълнение на поръчката на допуснатият участник, както следва:

|  |  |  |
| --- | --- | --- |
| **№** | Вх. №/дата и час | Име на участника |
| 1. | Вх. № 10570/24.09.2019 г. | “БУЛ ЛИФТ” ЕООД |

Техническото предложение за изпълнение на поръчката на участникът **“БУЛ ЛИФТ” ЕООД** е изготвено съгласно изискванията, посочени в техническата спецификация и документацията на поръчката, поради което комисията счита, че същото отговаря на изискванията на възложителя и допуска офертата до оценяване.

Комисията пристъпи към разглеждане на техническите предложения за изпълнение на поръчката от офертата на участника „БУЛ ЛИФТ“ ЕООД за IІ-ра обособена позиция – хотел „Шипка“ – град София.

Беше разгледано техническото предложение за изпълнение на поръчката на допуснатият участник, както следва:

|  |  |  |
| --- | --- | --- |
| **№** | Вх. №/дата и час | Име на участника |
| 1. | Вх. № 10570/24.09.2019 г. | “БУЛ ЛИФТ” ЕООД |

Техническото предложение за изпълнение на поръчката на участникът **“БУЛ ЛИФТ” ЕООД** е изготвено съгласно изискванията, посочени в техническата спецификация и документацията на поръчката, поради което комисията счита, че същото отговаря на изискванията на възложителя и допуска офертата до оценяване.

**IV.** На основание чл. 61, т. 3 от ППЗОП, комисията пристъпи към оценка на офертата по Методика за определяне на комплексна оценка в частта Показател „P2“:

**Показател Р2** - „Срок за отстраняване на констатирана неизправност при необходимост от доставянето на резервни части, материали и консумативи“

Максимален брой точки по показателя – 100 точки.

Относителната тежест на показателя в комплексната оценка е 15 %.

Оценките на офертите по показателя се изчисляват по формулата:

**Р2 = (Ср.min / Ср.i) х 100 = .......... (брой точки)**

**Ср.min** е най-краткият предложен от участниците срок за отстраняване на констатирана неизправност, при необходимост от доставянето на резервни части, материали и консумативи.

**Ср.съотв.** е предложения срок за отстраняване на констатирана неизправност, при необходимост от доставянето на резервни части, материали и консумативи от съответния участник.

**1. Оценка на офертата за I-ва обособена позиция на „БУЛ ЛИФТ“ ЕООД:**

1.1. По показател **Р2** – Срок за отстраняване на заявена неизправност при необходимост от доставянето на резервни части, материали и консумативи:

Р2 = (Ср.min / Ср.i) х 100

P2= (24/24) х 100

P2 = 100

**2. Оценка на офертата за II-ра обособена позиция на „БУЛ ЛИФТ“ ЕООД:**

2.1. По показател **Р2** – Срок за отстраняване на заявена неизправност при необходимост от доставянето на резервни части, материали и консумативи:

Р2 = (Ср.min / Ср.i) х 100

P2= (24/24) х 100

P2 = 100

Комисията определи участниците, допуснати до отваряне на ценовите предложения:

**1. за I-ва и II-ра обособени позиции:**

|  |  |  |
| --- | --- | --- |
| **№** | Вх. №/дата и час | Име на участника |
| 1. | Вх. № 10570/24.09.2019 г. | “БУЛ ЛИФТ” ЕООД |

Комисията определи отварянето на ценовите предложения да се извърши на 09.10.2019 г. от 11:00 часа в Централния военен клуб на адрес: гр. София, бул. “Цар Освободител” № 7, като съобщение до участника с изх. № 13064/27.09.2019г. е публикувано в профила на купувача, на интернет страницата на ИА “Военни клубове и военно-почивно дело”.

**V.** На 09.10.2019 г. от 11:00 часа, в сградата на ИА „Военни клубове и военно-почивно дело, бул. „Цар Освободител” № 7, на основание чл. 103 от Закона за обществените поръчки (ЗОП) и чл. 67 от Правилника за прилагане на Закона за обществените поръчки (ППЗОП), Заповед № 1195/25.09.2019 г. на изпълнителния директор на ИА “Военни клубове и военно-почивно дело” и покана с изх. № 12053/03.09.2019 г., се събра със задача отваряне на ценови оферти на участника „БУЛ ЛИФТ“ ЕООД във връзка с провеждане на обществена поръчка с предмет “Абонаментно обслужване и ремонт на асансьорни уредби в обект на ИА „Военни клубове и военно-почивно дело“, по обособени позиции“.

Ценовите оферти, част от офертата на „БУЛ ЛИФТ“ ООД гр. София с вх. № 10570/24.09.2019 г., 16:23 часа са представени в запечатани непрозрачни опаковки, за всяка обособена позиция по отделно.

На заседанието не присъстваха лица по чл. 54, ал. 2 от ППЗОП.

Комисията пристъпи към отварянето на плика „Предлагани ценови параметри” за I-ва обособена позиция – хотел „Олимп“ и ПС „Боровец“ – к.к. Боровец от офертата на „БУЛ ЛИФТ“ ЕООД и оповести, че предлаганата цена за изпълнение на поръчката е 4 950,00 (четири хиляди деветстотин и петдесет) лева без включен ДДС и съответно 5 940,00 (пет хиляди деветстотин и четиридесет) лева с ДДС.

**Предложената цена не надхвърля прогнозната стойност, определена в поканата с изх. № 12053/03.09.2019 г.**

Комисията пристъпи към отварянето на плика „Предлагани ценови параметри” за II-ра обособена позиция – хотел „Шипка“ град София от офертата на „БУЛ ЛИФТ“ ЕООД и оповести, че предлаганата цена за изпълнение на е 10 890,00 лв. (десет хиляди осемстотин и деветдесет) лева без включен ДДС и съответно 13 068,00 лв. (тринадесет хиляди и шестдесет и осем) лева с ДДС.

**Предложената цена не надхвърля прогнозната стойност, определена в поканата с изх. № 12053/03.09.2019 г.**

С това публичната част от заседанието приключи.

Комисията определи провеждането на преговори да се извърши на 16.10.2019 г. от 15:00 часа в Централния военен клуб на адрес: гр. София, бул. “Цар Освободител” № 7, като съобщение до участника с изх. № 13938/10.10.2019 г. е публикувано в профила на купувача, на интернет страницата на ИА “Военни клубове и военно-почивно дело”.

**VI.** На 16.10.2019 г. от 15:00 часа, в сградата на ИА „Военни клубове и военно-почивно дело, бул. „Цар Освободител” № 7, на основание чл. 103 от Закона за обществените поръчки (ЗОП) и чл. 67 от Правилника за прилагане на Закона за обществените поръчки (ППЗОП), комисията, назначена със Заповед № 1195/25.09.2019 г. на изпълнителния директор на ИА “Военни клубове и военно-почивно дело” проведе договаряне с **„БУЛ ЛИФТ“ ЕООД**, участник в обществена поръчка с предмет “Абонаментно обслужване и ремонт на асансьорни уредби в обект на ИА „Военни клубове и военно-почивно дело“, по обособени позиции“

На договарянето присъства Георги Маноилов - Управител на „БУЛ ЛИФТ“ ЕООД.

Поради ползването на отпуск по болест на редовен член Елица Борисова – главен експерт в отдел „Координация, контрол, маркетинг и реклама“ в Главна дирекция „Военно-почивно дело и военни клубове“ в заседанието взе участие определеният със Заповед № 1195/25.09.2019 г., резервен член Йордан Данчев - главен експерт в отдел „Бюджет“ в дирекция „Финанси“.

В тази връзка, резервния член Йордан Данчев - главен експерт в отдел „Бюджет“ в дирекция „Финанси“, подписа декларация по чл. 103, ал. 2 от ЗОП и пристъпи към разглеждане на документацията към обществена поръчка и се запозна с работата на комисията.

След запознаване с документацията, резервният член заяви, че приема и е съгласен с работата на комисията проведена до встъпването му в комисията, като член.

**1.** Комисията оповести предложената цена от участника за изпълнение на I-ва обособена позиция – хотел „Олимп“ и ПС „Боровец“ от офертата на „БУЛ ЛИФТ“ ЕООД, а именно 4 950,00 (четири хиляди деветстотин и петдесет) лева без включен ДДС и съответно 5 940,00 (пет хиляди деветстотин и четиридесет) лева с ДДС.

Комисията отправи предложение към управителя на „БУЛ ЛИФТ“ ЕООД да намали предложената цена. В тази връзка участникът отговори, че предложената цена е максимално оптимизирана, поради което потвърди така предложената цена изпълнение на I-ва обособена позиция, а именно 4 950,00 (четири хиляди деветстотин и петдесет) лева без включен ДДС и съответно 5 940,00 (пет хиляди деветстотин и четиридесет) лева с ДДС.

**2.** Комисията оповести предложената цена от участника за изпълнение на II-ра обособена позиция – хотел „Шипка“ – град София от офертата на „БУЛ ЛИФТ“ ЕООД, а именно 10 890,00 лв. (десет хиляди осемстотин и деветдесет) лева без включен ДДС и съответно 13 068,00 лв. (тринадесет хиляди и шестдесет и осем) лева с ДДС.

Комисията отправи предложение към управителя на „БУЛ ЛИФТ“ ЕООД да намали предложената цена. В тази връзка участникът отговори, че предложената цена е максимално оптимизирана, поради което потвърди така предложената цена изпълнение на II-ра обособена позиция, а именно 10 890,00 лв. (десет хиляди осемстотин и деветдесет) лева без включен ДДС и съответно 13 068,00 лв. (тринадесет хиляди и шестдесет и осем) лева с ДДС.

Преговорите приключиха в 15:15 часа на 16.10.2019 година.

**VII.** На 17.10.2019 г. от 11:00 часа, в сградата на ИА „Военни клубове и военно-почивно дело, бул. „Цар Освободител” № 7, на основание чл. 103 от Закона за обществените поръчки (ЗОП) и чл. 67 от Правилника за прилагане на Закона за обществените поръчки (ППЗОП), Заповед № 1195/25.09.2019 г. на изпълнителния директор на ИА “Военни клубове и военно-почивно дело” и покана с изх. № 12053/03.09.2019 г., се събра със задача оценка на оферта и класиране на участник в обществена поръчка с предмет “Абонаментно обслужване и ремонт на асансьорни уредби в обект на ИА „Военни клубове и военно-почивно дело“, по обособени позиции“.

На основание чл. 61, т. 3 от ППЗОП, комисията пристъпи към оценка на офертите:

Критерият за възлагане на поръчката е Оптимално съотношение качество/цена въз основа на: цена и качествени показатели

Показатели за оценка:

Име:

**Р1** – Ценово предложение – тежест в комплексната оценка – 85 %

**Р2** – Срок за отстраняване на заявена неизправност при необходимост от доставянето на резервни части, материали и консумативи – тежест в комплексната оценка – 15 %

Методиката за определяне на комплексната оценка на офертите е

1. Показател **Р1** -„Ценово предложение”

Максимален брой точки по показателя – 100 точки.

Относителната тежест на показателя в комплексната оценка е 85 %.

Оценките на офертите по показателя се изчисляват по формулата:

**Р1 = (Цmin / Цi) х 100 = .......... (брой точки)**

- **Цi** е предложената обща цена в лева, без ДДС, съгласно Ценовото предложение на съответния участник.

- **Цmin** е минималната предложена обща цена в лева, без ДДС, съгласно Ценовите предложения на всички участници за съответната обособена позиция.

2. **Показател Р2** - „Срок за отстраняване на констатирана неизправност при необходимост от доставянето на резервни части, материали и консумативи“

Максимален брой точки по показателя – 100 точки.

Относителната тежест на показателя в комплексната оценка е 15 %.

Оценките на офертите по показателя се изчисляват по формулата:

**Р2 = (Ср.min / Ср.i) х 100 = .......... (брой точки)**

**Ср.min** е най-краткият предложен от участниците срок за отстраняване на констатирана неизправност, при необходимост от доставянето на резервни части, материали и консумативи.

**Ср.съотв.** е предложения срок за отстраняване на констатирана неизправност, при необходимост от доставянето на резервни части, материали и консумативи от съответния участник.

Формулата по която се изчислява „Комплексната оценка” за всеки участник е:

**КО = Р1 х 85% + Р2 х 15%**

1. Оценка на офертата за I-ва обособена позиция на „БУЛ ЛИФТ“ ЕООД:

1.1. По показател Р1 – Ценово предложение:

Р1 = (Цmin / Цi) х 100

P1= (4 950/4 950) х 100

P1=100

1.2. По показател Р2 – Срок за отстраняване на заявена неизправност при необходимост от доставянето на резервни части, материали и консумативи:

Р2 = (Ср.min / Ср.i) х 100

P2= (24/24) х 100

P2 = 100

1.3. Комплексна оценка:

КО = Р1 х 85% + Р2 х 15%

КО=100 х 85% + 100 х 15%

КО=85 + 15

КО = 100 точки

1. Оценка на офертата за II-ра обособена позиция на „БУЛ ЛИФТ“ ЕООД:

1.1. По показател Р1 – Ценово предложение:

Р1 = (Цmin / Цi) х 100

P1= (10 890/10 890) х 100

P1=100

1.2. По показател Р2 – Срок за отстраняване на заявена неизправност при необходимост от доставянето на резервни части, материали и консумативи:

Р2 = (Ср.min / Ср.i) х 100

P2= (24/24) х 100

P2 = 100

1.3. Комплексна оценка:

КО = Р1 х 85% + Р2 х 15%

КО=100 х 85 + 100 х 15

КО=85 + 15

КО = 100 точки

**VIII.** Комисията пристъпи към класиране на офертите:

За І-ва обособена позиция:

**1-во място: „БУЛ ЛИФТ” ЕООД**

За II-ра обособена позиция:

**1-во място: „БУЛ ЛИФТ” ЕООД**

За работата си комисията състави и подписа настоящия доклад в 1 (един) оригинален екземпляр.

Комисията предаде на Възложителя настоящия доклад, заедно с цялата документация по разглежданата процедура.

**КОМИСИЯ:**

**ПРЕДСЕДАТЕЛ:**

/П/ /Диана Ташева /

**ЧЛЕНОВЕ:**

1. /П/ /Йордан Данчев/

(резервен член)

1. /П/ /Соня Савова/